
Атбасар ауданы мектептерінің оқушылары арасында «Буллингті» алдын алу бойынша психологтардың жүргізген жұмысы туралы есебі.

Атбасар ауданы мектептерінің оқушылары арасында «Буллингті» алдын алу бойынша психологтардың жүргізген жұмысы туралы мәселені қарастыра отырып, аудандық мәслихаттың тұрақты комиссиясы білім беру ұйымдарында кәмелетке толмағандар арасында құқық бұзушылықтардың алдын алуға, оқушылардың қауіпсіздігін қамтамасыз етуге және қолайлы психологиялық ахуалды қалыптастыруға бағытталған белгілі бір жұмыстар жүргізіліп жатқанын атап өтеді.
Мектептерде оқушылармен профилактикалық жұмыстар ұйымдастырылған, сынып сағаттары, тақырыптық әңгімелесулер, құқық қорғау органдарының өкілдерімен, психологтармен және тиісті қызмет мамандарымен кездесулер өткізілуде. Кәмелетке толмағандардың құқықтық сауаттылығын арттыру, құқыққа қайшы мінез-құлықтың, жанжалдардың және буллинг көріністерінің алдын алу мәселелеріне ерекше көңіл бөлінеді.
Мектеп психологтары, әлеуметтік педагогтар мен сынып жетекшілері тарапынан жұмыстар жүргізіліп, білім беру ұйымдарының ата-аналармен (заңды өкілдермен) және мүдделі мемлекеттік органдармен өзара іс-қимылы қамтамасыз етілуде. Оқушылар арасында анықталған жанжалдық жағдайлар мен қолайсыздық белгілері профилактикалық жұмыстар шеңберінде қарастырылады.
Жалпы білім беретін мектептерде профилактикалық іс-шараларды ұйымдастыру, оқушыларға құқықтық және психологиялық қолдау көрсету, сондай-ақ ата-аналармен және мүдделі мемлекеттік органдармен өзара іс-қимыл жасау бағытында жүргізіліп жатқан жұмыстардың оң нәтижелері атап өтілсін.
Сонымен қатар, комиссия профилактикалық жұмысты одан әрі жетілдіру, тәуекел тобындағы оқушыларға жеке тәсілді күшейту, сондай-ақ кәмелетке толмағандар арасында буллинг жағдайларын және агрессивті мінез-құлықтың өзге де нысандарын ерте анықтау бойынша жүргізілетін іс-шаралардың тиімділігін арттыру қажет деп санайды. 
Жоғарыда баяндалғанның негізінде және Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңына сәйкес, әлеуметтік саясат, заңдылық және құқық тәртібі, депутаттық өкілеттік және этика жөніндегі тұрақты комиссия  ҚАУЛЫ ЕТЕДІ:
1. Қаладағы жалпы білім беретін мектептердегі оқушылар арасында құқық бұзушылықтардың алдын алу және буллингті болдырмау бойынша жүргізіліп жатқан жұмыстар туралы ақпарат назарға алынсын.
2. Жалпы білім беретін мектептердің басшыларына:
- кәмелетке толмағандар арасында құқық бұзушылықтардың және «Буллингтің» алдын алу бойынша жұмыстарды жалғастыру;
- оқушылар арасында жанжалдық жағдайларды,  психологиялық қысым көрсету және агрессивті мінез-құлықтың өзге де көріністерін ерте анықтау бойынша жұмысты күшейту;
- оқушылар арасында қауіпсіз мінез-құлық, құқықтық жауапкершілік және «Буллингке» жол бермеу мәселелері бойынша түсіндіру іс-шараларын жүйелі түрде өткізу;
- профилактикалық есептің әртүрлі түрлерінде тұрған оқушылармен, сондай-ақ әлеуметтік қолайсыз жағдайдағы балалармен жеке профилактикалық жұмысты күшейту;
- жанжалдық мінез-құлықтың себептерін анықтау және уақтылы психологиялық көмек көрсету бойынша мектеп психологтары мен әлеуметтік педагогтардың жұмысын жандандыру;
3. Осы қаулының іске асырылуына бақылау аудандық мәслихатының әлеуметтік саясат, заңдылық және құқықтық тәртіп, депутаттық өкілеттіктер және этика мәселелері  жөніндегі тұрақты комиссияға жүктеледі.


Тұрақты комиссияның төрағасы				С.Ақсеитова






















